კაროლინ სეგერი

**სარა კაროლინ სეგერი** (, დ. 19 მარტი, 1985) — შვედი ფეხბურთელი, რომელიც თამაშობს ნახევარმცველის პოზიციაზე როზენგარდის საფეხბურთო კლუბში შვედეთის ქალაქ მალმეში, შვედეთის ქალთა ლიგის უმაღლეს დივიზიონში. ის ასევე არის შვედეთის ქალთა ნაკრების კაპიტანი.

## საკლუბო კარიერა 
### ლინკეპინგსი
ცენტრალური ნახევარმცველი, სეგერი 2005–2009 წლებში თამაშობდა ლინკეპინგსში, სადაც გუნდის კაპიტნიც იყო. ლინკეპინგსმა სეგერის ხუთსეზონიანი თამაშებიდან ოთხ სეზონში  Damallsvenskan-ში (შვედეთის უმაღლესი ლიგა) საუკეთესო ოთხეულში დაიკავა ადგილი. გუნდის საუკეთესო შედეგები იყო: 2008 წელს მეორე ადგილი, ხოლო 2009 წელს პირველი ადგილი. გუნდმა ასევე აიღო ქალთა შვედური თასის პირველი ადგილი სამჯერ: 2006, 2008 და 2009 წლებში.

ლიკეპინგსში თამაშისას სეგერს მიენიჭა Damallsvenskan– ის 2005 წლის საუკეთესო ახალბედის, ხოლო 2006 და 2009 წლებში წლის საუკეთესო ნახევარმცველის სტატუსი.

მას შემდეგ, რაც გუნდმა მეორე ადგილი დაიკავა და ქალთა უეფას ჩემპიონთა ლიგის კვალიფიკაცია მოიპოვა, სეგერმა 2008 წლის შემოდგომაზე ლინკეპინგთან კონტრაქტი ერთი წლით გაახანგრძლივა. სეგერმა ასევე მოიგო 2009 წლის Diamantbollen, სადაც გადაეცა წლის საუკეთესო შვედი ქალი ფეხბურთელის ტიტული. სეგერის ბოლო თამაში ლინკეპინგისთვის იყო დუისბურგთან 2-0 მარცხი 2009–2010 წლის ქალთა უეფას ჩემპიონთა ლიგის გათამაშებაში.

## საერთაშორისო კარიერა 
სეგერი შვედეთის უფროსთა ნაკრებში პირველად 2005 წლის მარტში გაამოჩნდა; მისი სადებიუტო მატჩი ალგარვის თასის თამაში იყო და გერმანიის გამარჯვებით (2-1) დასრულდა. 2005 წლის ქალთა ევროპის ჩემპიონატზე სეგერი ნორვეგიის წინააღმდეგ გამარჯვების გოლის გატანასთან ძალიან ახლოს იყო, თუმცა თამაში შვედების მარცხით დასრულდა, რის შედეგადაც ნაკრები ჩემპიონატს ნახევარფინალიდან გამოეთიშა.

სეგერი ნაკრებში ახალმა მწვრთნელმა, თომას დენერბმაც მიიხმო და მას მსოფლიო ჩემპიონატის შესარჩევ ეტაპზე თამაშის საშუალება მისცა. შვედეთი ყველასგან მოულოდნელად 2007 წლის ფიფას ქალთა მსოფლიო თასის პირველ ტურშივე დამარცხდა და ჩემპიონატს გამოეთიშა. ამ წარუმატებლობის შემდეგ, ნაკრების წევრი გამოცდილი ფეხბურთელები პენსიაზე გავიდნენ და სეგერს გუნდში განსაკუთრებული როლი მიენიჭა. 2008 წლის ივნისში მან ბარძაყის ტრავმა მიიღო, თუმცა რეაბილიტაცია მალევე გაიარა ბეიჯინგის 2008 წლის ოლიმპიადისთვის. ოლიმპიადაზე კაროლინმა მონაწილეობა მიიღო მეოთხედფინალის თამაშში გერმანიის წინააღმდეგ, სადაც მისი ნაკრები 2-0 დამარცხდა. 

შვედეთის ნაკრების მთავარმა მწვრთნელმა, დენერბიმ იგი დანიშნა ეროვნული ნაკრების კაპიტნად 2008 წლის მაისში იტალიასთან შესარჩევი მატჩისთვის, როდესაც გუნდის რეგულარული კაპიტანი ვიქტორია სანდელ სვენსონი დაშავდა. სანდელ სვენსონი პენსიაზე გადავიდა შვედეთის მიერ უეფას ქალთა ევრო 2009-ის მეოთხედფინალში ნორვეგიასთან 3-1 დამარცხების შემდეგ, რის შედეგადაც გუნდის რეგულარული კაპიტანი სეგერი გახდა.

2011 წელს FIFA– ს ქალთა მსოფლიო თასზე, რომელიც გერმანიაში ჩატარდა სეგერის გუნდმა მესამე ადგილი დაიაკვა. ნახევარფინალში სეგერის გუნდი იაპონიის ნაკრებთან 3-1 დამარცხდა ქალაქ ფრანკფურტში. მესამე ადგილისთვის ბრძოლაში შვედეთმა საფრანგეთის ნაკრებს აჯობა (2-1) ქალაქ ცინშაიმში. ბრინჯაოს მედლისთვის თამაში სეგერმა კანჭის ტრავმის გამო გამოტოვა. მესამე ადგილმა ასევე უზრუნველყო შვედეთის კვალიფიკაცია 2012 წლის ლონდონის ოლიმპიურ თამაშებზე ქალთა ფეხბურთის კატეგორიაში. ლონდონში დენერბიმ კაპიტნად კვლავ სეგერი დანიშნა, თუმცა გუნდი ასპარეზს მეოთხედფინალში საფრანგეთთან დამარცხების შემდეგ გამოეთიშა.

2012 წლის ოქტომბერში, ნაკრების ახალმა მწვრთნელმა პია სანდჰეიგმა გადაწყვიტა, რომ სეგერი ლოტა შელინთან ერთად გაუძღვებოდა გუნდს.  სანდჰეიგმა კაროლინი უეფას ქალთა ევრო 2013-ში მონაწილეობის მისაღებად გუნდში მიიწვია. ამ ჩემპიონატს შვედეთმა უმასპინძლა. სეგერის გუნდი ნახევარფინალში გერმანიასთან 1-0 დამარცხდა.

კაროლინი ლონდონის ოლიმპიადაზე ყველა, ექვსივე მატჩში მონაწილეობდა. მისმა გუნდმა ვერცხლის მედალი მოიპოვა მას შემდეგ, რაც თამაში გერმანიის წინააღმდეგ 2-1 დათმო.

სეგერი გახდა ეროვნული გუნდის კაპიტანი ლოტა შელინის საერთაშორისო ფეხბურთდან წასვლის შემდეგ.
მინი|274x274პქ|ლშვედეთის კაპიტანი 2011 წლის მსოფლიო თასზე
მან გუნდს 2019 წელს ჩატარებულ ქალთა მსოფლიო თასზე უკაპიტნა. 2019 წლის 6 ივლისს, ინგლისის წინააღმდეგ თამაშისას, სეგერმა მე -200 მატჩი ჩაატარა შვედეთის ეროვნული ნაკრების მაისურით. მატჩი შვედების გამარჯვებით, 2-1 დასრულდა, რის შედეგადაც ნაკრებმა ტურნირზე მ-3 ადგილი დაიკავა.

## პირადი ცხოვრება 
სეგერმა  გაზეთ QX-თან ინტერვიუში განაცხადა, რომ გამომჟღავნებული ლესბოსელია და რომ იგი ამაყობს თავისი შეყვარებულით. წინა წლებში სეგერი თავის ორიენტაციას მალავდა. ის ურთიერთობაში იყო მეგობარ პროფესიონალ ფეხბურთელთან, მალინ ლევენსტადთან.

## მიღწევები 
### საკლუბო 
#### ლინკეპინგსი 
*Damallsvenskan: **გამარჯვებული** 2009
*ქალთა შვედური თასი: **გამარჯვებული** 2006, 2008, 2009
*შვედეთის სუპერთასი: **გამარჯვებული** 2009

#### უესტერნ ნიუ-იორკ ფელში
*ქალთა პროფესიონალური ფეხბურთი:**გამარჯვებული** 2011

#### სკ მალმე
*Damallsvenskan: **გამარჯვებული** 2011
*შვედეთის სუპერთასი: **გამარჯვებული** 2011

#### ტირესე
*Damallsvenskan: **გამარჯვებული** 2012

#### ლიონის ოლიმპიკი
*ქალთა ლიგის პირველი დივიზიონი:**გამარჯვებული** 2016/2017
*ქალთა ფრანგული თასი:**გამარჯვებული** 2017
*უეფას ქალთა ჩემპიონთა ლიგა 2016-2017:**გამარჯვებული**

### სანაკრებო
#### შვედეთი
*2007 წლის ფიფას ქალთა მსოფლიო თასი: ჯგუფური ეტაპი
*2011 წლის ფიფას ქალთა მსოფლიო თასი: მესამე ადგილი
*2015 წლის ფიფას ქალთა მსოფლიო თასი: მე -16 ტური
*2019 წლის ფიფას ქალთა მსოფლიო თასი: მესამე ადგილი
*2008 წლის ზაფხულის ოლიმპიური თამაშები პეკინში: მეოთხედფინალი
*2012 წლის ზაფხულის ოლიმპიური თამაშები ლონდონში: მეოთხედფინალი
*2016 წლის ზაფხულის ოლიმპიური თამაშები რიოში: ვერცხლის მედალი
*უეფას ქალთა ევრო 2005: ნახევარფინალები
*უეფას ქალთა ევრო 2009: მეოთხედფინალი
*უეფას ქალთა ევრო 2013: ნახევარფინალები
*ალგარვის თასი (მონაწილეობა მიიღო 2005-დან 2015 წლამდე): '*გამარჯვებული* 2009 

#### შვედეთი U19
*უეფას ქალთა 19-წლამდელთა ჩემპიონატი: ნახევარფინალი 2003
*სკანდინავიის თასი: მეორე ადგილი 2004

#### შვედეთი U17
*სკანდინავიის თასი: მეორე ადგილი 2001, 2002

## რესურსები ინტერნეტში
* 
* 
* კაროლინ სეგერი statsfootofeminin.fr-ზე (ფრანგულად)
* კაროლინ სეგერი  პარის სენ-ჟერმანის გვერდზე
* კაროლინ სეგერი ფილადელფია ინდეფენდენსის გვერდზე
* კაროლინ სეგერი ლინკეპინგსის ოფიციალურ გვერდზე 
## სქოლიო
კატეგორია:შვედი ფეხბურთელები
კატეგორია:დაბადებული 1985
კატეგორია:დაბადებული 15 მარტი
კატეგორია:ლგბტ ადამიანები
კატეგორია:ოლიმპიური ვერცხლის მედალოსნები
კატეგორია:2012 წლის ზაფხულის ოლიმპიური თამაშების მონაწილეები
კატეგორია:2016 წლის ზაფხულის ოლიმპიური თამაშების მედალოსნები
კატეგორია:2008 წლის ზაფხულის ოლიმპიური თამაშების მონაწილეები
კატეგორია:ცოცხალი ადამიანები